Ερρίκος Γκρέυ, 1ος δούκας του Κεντ

δεξιά|μικρογραφία|422x422εσ|Οικόσημο του Ερρίκου Γκρέυ 1ου δούκα του Κεντ, Ιππότη της Περικνημίδος, Ιδιαίτερου Συμβούλου.

Ο **Ερρίκος Γκρέυ, 1ος δούκας του Κεντ**, αγγλ.: *Henry Grey, 1st Duke of Kent* (1671 – 5 Ιουνίου 1740), ήταν Βρετανός πολιτικός και αυλικός. Κανένας από τους γιους του δεν έζησε περισσότερο από αυτόν, επομένως ο νέος τίτλος του εξαφανίστηκε με το τέλος του. Αν και το σπίτι που έκτισε στο Ρεστ Παρκ στο Μπέντφορντσιρ έχει καταστραφεί, τμήματα του πολύ μεγάλου κήπου του έχουν διασωθεί σχετικά ανέγγιχτα.

## Καταγωγή
Ήταν γιος του Αντωνίου Γκρέυ 11ου κόμη του Κεντ, και της Μαρίας Λούκας 1ης βαρόνης Λούκας του Σένφηλντ. Διαδέχθηκε τον πατέρα του ως κόμης του Κεντ το 1702, έχοντας διαδεχθεί τη μητέρα του ως βαρόνος Λούκας νωρίτερα την ίδια χρονιά. Ήταν ο παππούς, μέσω της κόρης του Άννας Γκρέυ, του Ερρίκου Κάβεντις, του κορυφαίου Άγγλου χημικού και φυσικού των τελών του 18ου αι.

## Πολιτική σταδιοδρομία
Έχοντας καταλάβει τη θέση του στη Βουλή των Λόρδων και παρόλο που θεωρούνταν ότι δεν είχε ταλέντο και φιλοδοξία , από πολιτική σκοπιμότητα, διορίστηκε λόρδος Καγκελάριος και Ιδιαίτερος Σύμβουλος το 1704. Ο Γκρέυ δεν ήταν δημοφιλής. Είχε το παρωνύμιο «Μπαγκ» για την οσμή του σώματός του.  Αντάλλαξε τη θέση του με τον τίτλο του δουκάτου το 1710, και τον διαδέχθηκε, ως λόρδος Καγκελάριος, ο δούκας του Σρούσμπεριυ. Σύγχρονοι σχολιαστές, όπως ο Τζον Μάκι και ο Τζόναθαν Σουίφτ, υπερασπίστηκαν τον Γκρέυ. Ίσως να ήταν, για την εποχή του, ο κατάλληλος άνθρωπος στη σωστή θέση. 

Μετά το 1710 υπηρέτησε σε πολιτικά ήσσονος σημασίας θέσεις: Κύριος του Κοιτώνος, φύλακας του Κάστρου του Γουίνδσορ, λόρδος Οικονόμος από το 1716 έως το 1718 και λόρδος Φύλακας της Μυστικής Σφραγίδας από το 1719 έως το 1720. Ήταν ένας από τους λόρδους Δικαστές, που διορίστηκαν κατά την απουσία του Γεωργίου Α΄ της Μ. Βρετανίας.

Το 1719 ο Γκρέυ ήταν ένας από τους κύριους συνδρομητές της Βασιλικής Ακαδημίας Μουσικής του 18ου αι., μίας εταιρείας που παρήγαγε μπαρόκ όπερα στη σκηνή. Στην ηλικία των 68 ετών, ένα χρόνο πριν από το τέλος του, συμμετείχε, ως ιδρυτικός διοικητής, στη δημιουργία του πρώτου σπιτιού της Βρετανίας για εγκαταλελειμμένα παιδιά, του Νοσοκομείου Φάουντινγκ του Λονδίνου.

## Τίτλοι
Ο Γκρέυ διαδέχθηκε τον πατέρα του ως κόμης του Κεντ το 1702, έχοντας διαδεχθεί τη μητέρα του ως βαρόνος Λούκας νωρίτερα την ίδια χρονιά. Χρίστηκε μαρκήσιος του Κεντ, κόμης του Χάρολντ και υποκόμης Γκόντεριχ το 1706, δούκας του Κεντ το 1710, επειδή παραιτήθηκε από τη θέση του λόρδου Καγκελάριου και χρίστηκε Ιππότης της Περικνημίδας το 1712. Έμεινε χωρίς άρρενα κληρονόμο μετά το τέλος του γιου του Γεωργίου Γκρέυ κόμη του Χάρολντ, το 1733, και χρίστηκε μαρκήσιος Γκρέυ το 1740, με ένα ειδικό υπόλοιπο στην εγγονή του λαίδη Τζεμίμα Κάμπελ και τους άρρενες κληρονόμους της. Διαδέχθηκε επίσης τη βαρονία του Λούκας. Οι άλλοι τίτλοι του εξαφανίστηκαν με το τέλος του.

## Οικογένεια
μικρογραφία|Τζεμίμα Κριού και Τζεμίμα Γκρέυ, η 1η σύζυγος του Ερρίκου και μία από τις κόρες τους, αντίστοιχα.
Ο Ερρίκος νυμφεύτηκε πρώτα το 1694, την Τζεμίμα Κριού (απεβ. 2 Ιουλίου 1728), κόρη του Θωμά Κριού 2ου βαρόνου Κριού, και της 2ης συζύγου του, Άννας Άρμιν, κόρης του σερ Γουλιέλμου Άρμιν, 2ου βαρονέτου.  Απέκτησαν τουλάχιστον έξι παιδιά:
* Αντώνιος, κόμης του Χάρολντ (1695–1723). Νυμφεύτηκε τη λαίδη Μαρία Τάφτον, κόρη του Θωμά Τάφτον 6ου κόμη του Θάνετ, και της λαίδης Αικατερίνης Κάβεντις.
* Ερρίκος (π. 1696 – 1717).
* Άμαμπελ (απεβ. 2 Μαρτίου 1726). Παντρεύτηκε τον Ιωάννη Κάμπελ 3ο κόμη του Μπρένταλμπεϊν και του Χόλαντ.
* Τζεμίμα (π. 1699 – 7 Ιουλίου 1731). Παντρεύτηκε τον Ιωάννη Άσμπερναμ 1ο κόμη του Άσμπερναμ.
* Άννα (απεβ. 20 Σεπτεμβρίου 1733). Παντρεύτηκε τον λόρδο Κάρολο Κάβεντις.
* Μαρία. Παντρεύτηκε τον Ντέιβιντ Γκρέγκορυ της Εκκλησίας του Χριστού.

Νυμφεύτηκε έπειτα για 2η φορά, τη λαίδη Σοφία Μπέντινκ (απεβ. 5 Ιουνίου 1741) στις 24 Μαρτίου 1729, κόρη του Γολιέλμου Μπέντινκ 1ου κόμη του Πόρτλαντ, και της 2ης συζύγου του Ιωάννας Μάρθας Τεμπλ. Απέκτησαν έναν γιο και μία κόρη:
* Γεώργιος, κόμης του Χάρολντ (π. 1732 – 1733)
* Άννα Σοφία (απεβ. 24 Μαρτίου 1780). Παντρεύτηκε τον Ιωάννη Έγκερτον, επίσκοπο του Ντάραμ.

## Υποσημειώσεις

## Πηγές
* Η Πλήρης Ευγενία

## Εξωτερικοί σύνδεσμοι
* Ένα γενεαλογικό δέντρο Grey Family Pedigree διαθέσιμο στους συνδρομητές

Κατηγορία:Οικογένεια Γκρέυ